съответствие с изискванията на Правило No 110, изменено със серия от изменения 01.
 Буквата „L“ показва, че продуктът може да се използва с ВПГ.
 Буквата „М“ показва, че продуктът може да се използва при умерена температура.
 Буквата „С“ показва, че продуктът може да се използва при ниски температури.
 ОБРАЗЕЦ Б
 (вж. точка 17.2 на настоящото правило)
 Дадената по-горе маркировка за одобрение на типа, поставена върху превозно средство, показва, че този тип превозно средство е одобрен в Италия (Е 3) по отношение на монтирането на уредба за СПГ/ВПГ за използване на природен газ за задвижване съгласно Правило No 110 под номер на одобрение на типа 012439. Първите 2 цифри показват, че понастоящем одобрението е издадено в съответствие с изискванията на правило No 110, изменено със серия изменения 01 и че правило No 83 включва серия изменения 05.
 Буквата „L“ показва, че продуктът може да се използва с ВПГ.
 Буквата „М“ показва, че продуктът може да се използва при умерена температура.
 Буквата „С“ показва, че продуктът може да се използва при ниски температури.
 ПРИЛОЖЕНИЕ 2Г
 ПРИЛОЖЕНИЕ 3
 СЪХРАНЯВАНЕ В ПРЕВОЗНОТО СРЕДСТВО НА ПРИРОДЕН ГАЗ КАТО ГОРИВО ЗА МОТОРНИ ПРЕВОЗНИ СРЕДСТВА
 1. ОБХВАТ
 1.1. В приложение 3А се определят минималните изисквания към леките презареждащи се бутилки за газ. Тези бутилки са предназначени само за съхраняване в превозните средства на сгъстен природен газ под високо налягане, използван като гориво за моторните превозни средства, на които са монтирани. Бутилките могат да се произвеждат от всякакъв вид стомана, алуминий или неметален материал, с произволна конструкция или метод за производство, подходящи за определените условия на използване. Настоящото приложение се отнася и за метални безшевни или заварени обвивки от неръждаема стомана.
 1.2. В приложение 3Б се определят минималните изисквания към презареждащите се резервоари за втечнен природен газ (ВПГ), използван в моторните превозни средства, както и изискваните методи за изпитване.
 ПРИЛОЖЕНИЕ 3A
 ГАЗОВИ БУТИЛКИ — БУТИЛКИ ЗА СЪХРАНЯВАНЕ В ПРЕВОЗНОТО СРЕДСТВО НА ПРИРОДЕН ГАЗ ПОД ВИСОКО НАЛЯГАНЕ КАТО ГОРИВО ЗА МОТОРНИ ПРЕВОЗНИ СРЕДСТВА
 1. ОБХВАТ
 Обхванатите от настоящото приложение бутилки са от клас 0, както е посочено в точка 3 на настоящото правило, и се означават по следния начин:
 CNG-1
 метална
 CNG-2
 вътрешна метална обвивка, армирана с непрекъсната нишка, импрегнирана със смола (намотана върху цилиндричната част).
 CNG-3
 вътрешна метална обвивка, армирана с непрекъсната нишка, импрегнирана със смола (намотана върху цялата обвивка);
 CNG-4
 непрекъсната нишка, пропита със смола, с неметална обвивка (изцяло композитни).
 Условията на използване, на които бутилките ще бъдат подложени, са описани в точка 4 от настоящото приложение. В настоящото приложение за основно се приема работно налягане, равно на 20 MPa, на стабилизирания при 15 °C природен газ, използван като гориво, с максимално налягане при пълнене 26 MPa. Могат да се използват и други работни налягания, като налягането се умножи с подходящ коефициент (съотношение). Например в случая на уредба с работно налягане 25 MPa наляганията трябва да се умножат по 1,25.
 Експлоатационният срок на бутилките се определя от производителя и може да се изменя в зависимост от приложението им. Пресмятането на експлоатационния срок на бутилката се базира на